এবার ১২ রাজ্যে ভোট চুরি খেলা হবে? নির্বাচন কমিশনকে আক্রমণ কংগ্রেসের

ওয়েবডেস্ক- আজ এসআইআর (SIR) নিয়ে নির্বাচন কমিশনের (Election Commission) সাংবাদিক বৈঠকের পর পরই চাঁচাছোলা ভাষায় আক্রমণ শানাল কংগ্রেস (Congress) । কমিশন জানিয়েছে, দ্বিতীয় পর্যায়ে ১২ টি রাজ্যে এসআইআর হবে। কংগ্রেসের তোপ এবার ১২ টি রাজ্যে ভোট চুরি হবে। কংগ্রেসের কটাক্ষ, এই কমিশনে বক্তব্য রাজনৈতিক উদ্দেশ্য প্রণোদিত, যদিও সম্পর্কিত বিষয়গুলি সুপ্রিম কোর্টের বিচারাধীন। SIR-এর শুরু থেকেই নির্বাচন কমিশনের বিরুদ্ধে ভোট চুরির অভিযোগ করে আসছে কংগ্রেস। বিহারে বহু আগে থেকে ‘ভোটার অধিকার যাত্রা’ শুরু করেছে কংগ্রেস। এসআইআর নিয়ে জোরালো প্রতিবাদ জানিয়েছেন বাংলার মুখ্যমন্ত্রী মমতা বন্দ্যোপাধ্যায়।

এবার সেই দ্বিতীয় পর্যায়ের এসআইআর হবে ভোটমুখী রাজ্যগুলিতে, তার মধ্যে আছে বাংলাও। এদিন কমিশন সাংবাদিক বৈঠকের শুরুতেই রাজনৈতিক দলগুলির উদ্দেশে বলেন, বিহারে সাফল্য পেয়েছে এসআইআর। ভোটারদের কোনও অভিযোগ নেই। এবার ভোটমুখী রাজ্যগুলিতে হবে। বাংলা, ছত্তিশগড়, গোয়া, গুজরাত, কেরল, পুদুচেরি, মধ্যপ্রদেশ, রাজস্থান, তামিলনাড়ু সহ মোট ১২ রাজ্যে দ্বিতীয় পর্যায়ের এসআইআর হবে। কমিশনের ঘোষণার পরেই আসরে নামে কংগ্রেস।

আরও পড়ুন- ২০০২ ভোটার তালিকায় নাম না থাকলে কি হবে? জানাল নির্বাচন কমিশন

এক্স হ্যান্ডেলে একটি পোস্টে কংগ্রেস লিখেছে, “নির্বাচন কমিশন এখন ১২টি রাজ্যে ‘ভোট চোরি’ খেলা খেলতে চলেছে। SIR-এর অধীনে, বিহারে ৬৯ লক্ষ ভোট কাটা হয়েছিল, এবং এখন ১২টি রাজ্যে কোটি কোটি ভোট মুছে ফেলা হবে। যে নির্বাচন কমিশন মোদি সরকারের সঙ্গে যোগসাজশে এই ভোট চুরি এবার গোটা দেশজুড়েই হবে।

কংগ্রেসের রাজ্যসভার সাংসদ প্রমোদ তিওয়ারি (Congress Rajya Sabha MP Pramod Tiwari ) বলেন, নির্বাচন কমিশনের এই পদক্ষেপের বিরুদ্ধে দলের তিনটি প্রধান আপত্তি রয়েছে। যখন বিষয়টি সুপ্রিম কোর্টে বিচারাধীন, তখন কেন কমিশন দেশব্যাপী এসআইআর বাস্তবায়নের জন্য এত আগ্রহী?” তিওয়ারি বলেন, “কেন নির্বাচন কমিশন অবৈধ অভিবাসীদের সম্পর্কে কোনও তথ্য ভাগ করে নেয়নি, যে বিষয়টি বিহারে বিজেপি রাজনৈতিকভাবে ব্যবহার করেছিল?” অসমে কেন এসআইআর হচ্ছে না?

কংগ্রেসের মুখপাত্র পবন খেরা (Pawan Khera) বলেন, বিহারের এসআইআর ইতিমধ্যেই নির্বাচন কমিশনের নিরপেক্ষতা নিয়ে সন্দেহ প্রকাশ করেছে। নির্বাচন কমিশন ১২টি রাজ্যে এসআইআর ঘোষণা করেছে, কিন্তু বিহারে কী ঘটেছে সে সম্পর্কে আমরা এখনও কোনও উত্তর পাইনি। পরিস্থিতি এতটাই গুরুতর ছিল যে সংশোধন নিশ্চিত করার জন্য সুপ্রিম কোর্টকে হস্তক্ষেপ করতে হয়েছিল।

দেখুন আরও খবর-